stanford-oval/wikipedia huggingface dataset:
ฟรังโก มัสตันตูโอโน
สโมสรอาชีพ

เขาเริ่มเล่นฟุตบอลตอนอายุ 3 ขวบ เล่นให้กับสโมสรริเบร์เดอาซุล ซึ่งเป็นสโมสรที่พ่อของเขาเป็นโค้ชอยู่ ณ ขณะนั้น  ในปี 2017, ในขณะที่เขาเล่นให้ริเบร์เดอาซุลอยู่นั้น เขาถูกเชิญไปทดสอบฝีเท้ากับสโมสรอาชีพอย่างริเบร์เปลต แต่ถึงแม้ว่าจะมีข้อเสนอยื่นให้เขาเข้ามาเป็นเด็กฝึกของสโมสร เขาตัดสินใจปฏิเสธ เพราะครอบครับของเขาต้องการให้เขาเล่นเทนนิสเป็นกีฬาอาชีพจริงจังมากกกว่า.ต่อมา เขาจึงได้เซ็นสัญญากับกลุบเซเมนโตตอนที่อายุ 11 ปี
สองปีต่อมาในปี  2019, เขาตัดสินใจที่จะรับข้อเสนอของริเบร์เปลต และย้ายไปเมืองบัวโนสไอเรส ตามที่สโมสรตั้งอยู่ เขาลงเล่นเป็นนัดแรกให้สโมสรชุดเยาวชนในเกมสุดท้ายของฤดูกาล 2019 โดยทีมเยาวชนเป็นแชมป์ลีกในปีนั้น  ปีต่อมาเขาถูกใส่ชื่อลงไปในการแข่งขันฟุตบอลของ AFA แต่ฤดูกาลของเขาถูกหยุดไปเพราะ โรคระบาด COVID-19 ในประเทศอาร์เจนตินา
เขายังคงก้าวหน้าต่อไปในอคาเดมีของริเบร์เปลต และในเดือนสิงหาคม 2023 เขาได้เซ็นสัญญาแรกกับสโมสร เป็นสัญญา 2 ปี และมีเงินค่าฉีกสัญญา 30ล้านยูโร เดือนต่อมา เขาถูกเรียกไปซ้อมกับทีมชุดใหญ่โดยโค้ช มาร์ติน เดมิเชลิสเป็นครั้งแรก
ปีต่อมาเขามีรายชื่อในทีมปรีซีซั่นของทีมชุดใหญ่ ซึ่งมี มาร์ติน เดมิเชลิส เป็นโค้ช เขาเดบิวต์อย่างไม่เป็นทางการใน เกมกระชับมิตร กับ มอนเตร์เรย์สโมสรจากเม็กซิโก ก่อนที่เขาจะมีส่วนในอีกเกมกระชับมิตรที่พบกับปาชูกา ในช่วงท้ายของเดือนมกราคม 2024 เขากลายเป็นผู้เล่นที่มีอายุน้อยที่สุดเป็นอันดับที่ 3 ที่ได้ลงเล่นในเกมการแข่งขันอย่างเป็นทางการกับริเบร์เปลต รองจาก โอมาร์ รอสซิ และมาเตโอ มูซักคิโอ เขาได้ถูกเปลี่ยนลงมาเล่นแทนฟากุนโด โกลิดิโอในครึ่งหลัง ในแมตช์ที่ริเบร์เสมอกับอาร์เฆนติโนสยูนิออร์ส 1-1 ใน โกปาเดลาลิกาโปรเฟซโอนัล
เขาทำประตูแรกให้กับสโมสรได้ในรายการโกปาอาร์เฆนตินาในแมตช์ที่เอาชนะเอกซ์กูร์ซิอโอนิสตัสไป 3-0 ในวันที่ 8 กุมภาพันธ์ 2024; ได้ลงเล่นเป็นตัวจริง เขายิงลูกแบบวอลเลย์ผ่านผู้รักษาประตูของเอกซ์กูร์ซิอโอนิสตัส นาเวล กาฆัล เข้าประตูไปในนาทีที่ 68 และการที่เขาทำประตูได้ ทำให้เขากลายเป็นนักฟุตบอลของริเบร์ที่มีอายุน้อยที่สุดที่สามารถทำประตูได้ ทำลายสถิติสโมสรของของไอคอนของสโมสรอย่างฆาบิเอร์ ซาบิโอลา เมื่อเขาเริ่มเข้ามาเป็นผู้เล่นในทีมชุดใหญ่ มีเสียงจากแฟนบอลที่เรียกร้องให้มีการให้โอกาสมัสตันตูโอโนลงเล่นมากขึ้นแต่ไม่ได้รับความสนใจจากโค้ชมาร์ติน เดมิเชลิส กับอดีตกองหลังของริเบร์เปลตเรย์นัลโด เมร์โลกล่าวว่า ถึงเขาจะแสดงความสามารถให้เห็นว่าสามารถทำอะไรได้บ้าง แต่เขายังไม่พร้อมที่จะลงเล่นในทีมชุดใหญ่อย่างสม่ำเสมอ
ทีมชาติ

มัสตันตูโอโนถูกเรียกติดทีมชาติอาร์เจนตินารุ่นอายุไม่เกิน 17 ปี เป็นครั้งแรกโดยโค้ชปาโบล ไอมาร์ โดยในขณะนั้นเขาอายุเพียง 15 ปี ผลงานที่ดีของเขากับทีมเยาวชนริเบร์เปลตไปเข้าตาของโค้ชทีมชาติอาร์เจนตินารุ่นอายุไม่เกิน 20 ปีฆาบิเอร์ มัสเชราโน ซึ่งเรียกเขามาเข้าร่วมซ้อมกับทีมในช่วงกลางปี 2022
สไตล์การเล่น

กองกลางเท้าซ้าย มัสตันตูโอโนถูกมาร์ติน เปเยกริโนโค้ชทีมเยาวชนริเบร์เปลตเล่าไว้ว่าเขาสามารถเล่นแบบเอนกานเช, กองกลางตัวทำเกม หรือ กองหน้า และโดนเด่นในเรื่องทักษะการยิงประตู ผู้ช่วยโค้ชริเบร์เปลตทีมสำรอง ปาโบล เฟร์นันเดซ ก็กล่าวถึงทักษะใยการยิงประตูที่ยอดเยี่ยม รวมถึงทักษะการทำประตูจากฟรีคิกและการเอาชนะดวลตัวต่อตัว ตัวมัสตันตูโอโนเอง ได้กล่าวว่าเขามี อิกนาซิโอ เฟร์นันเดซ และมาติอัส ซัวเรซ รวมถึงนักฟุตบอลรุ่นพี่ชาวอาร์เจนไตน์ด้วยกันอย่างฆูเลียน อัลบาเรซเป็นต้นแบบ และพยายามที่จะพัฒนาสไตล์การเล่นของตนเองตามต้นแบบที่เขาชื่นชอบ
สถิติ > สโมสร

| สโมสร | ฤดูกาล | ลีก> ดิวิชั่น | ลีก> นัด | ลีก> ประตู | ถ้วย> นัด | ถ้วย> ประตู | ทวีป> นัด | ทวีป> ประตู | อื่น ๆ> นัด | อื่น ๆ> ประตู | รวม> นัด | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ริเบร์เปลต | 2024 | ปริเมราดิบิซิออน | 1 | 0 | 1 | 1 | 2 | 1 | 9 | 0 | 13 | 2 |
| รวมทั้งหมด | รวมทั้งหมด | รวมทั้งหมด | 1 | 0 | 1 | 1 | 2 | 1 | 9 | 0 | 13 | 2 |
↑  รวม โกปาอาร์เฆนตินา
↑  รวม โกาลิเบร์ตาโดเรส
↑  รวม โกปาเดลาลิกาโปรเฟซิโอนัล
สี่แพร่ง

| สี่แพร่ง |
| --- | --- |
ใบปิดภาพยนตร์
กำกับ: ยงยุทธ ทองกองทุน ปวีณ ภูริจิตปัญญา ภาคภูมิ วงศ์ภูมิ บรรจง ปิสัญธนะกุล
บทภาพยนตร์: ตอน เหงา ยงยุทธ ทองกองทุน ตอน ยันต์สั่งตาย เอกสิทธ์ ไทยรัตน์ ปวีณ ภูริจิตปัญญา วรรณฤดี พงษ์สิทธิศักดิ์ อมรเทพ สุขุมานนท์ ตอน คนกลาง บรรจง ปิสัญธนะกุล ตอน เที่ยวบิน224 ภาคภูมิ วงศ์ภูมิ โสภณ ศักดาพิสิษฏ์
อำนวยการสร้าง: จิระ มะลิกุล ยงยุทธ ทองกองทุน เช่นชนนี สุนทรศารทูล สุวิมล เตชะสุปินัน
นักแสดงนำ: มณีรัตน์ คำอ้วน วิโรจน์ เงาอำพันไพฑูรย์ อภิญญา สกุลเจริญสุข วิทวัส สิงห์ลำพอง ชล วจนานนท์ ณัฏฐพงษ์ ชาติพงศ์ กันตพัฒน์ เพิ่มพูนพัชรสุข  พงศธร จงวิลาส วิวัฒน์ คงราศรี เฌอมาลย์ บุญยศักดิ์ ปรเมศร์ น้อยอ่ำ
กำกับภาพ: นิรมล รอสส์ สมบุญ โพธิ์พิทักษ์กุล
ดนตรีประกอบ: เทิดศักดิ์ จันทร์ปาน หัวลำโพง ริดทิม
บริษัทผู้สร้าง: จอกว้าง ฟิล์ม  
ผู้จัดจำหน่าย: จีทีเอช
วันฉาย: 24 เมษายน 2551
ความยาว: 112 นาที
ประเทศ: ไทย
ภาษา: ไทย
ทำเงิน: 85 ล้านบาท[ต้องการอ้างอิง]
ต่อจากนี้: ห้าแพร่ง เพื่อนที่เข้าใจ (ตอน เหงา)
ข้อมูลจากสยามโซน
สี่แพร่ง หรือมักสะกดว่า 4 แพร่ง (อังกฤษ: 4 Bia) เป็นภาพยนตร์ไทยแนวสยองขวัญเหนือธรรมชาติแบบรวมตอน ที่ออกฉายในปี พ.ศ. 2551 กำกับโดย ยงยุทธ ทองกองทุน, ปวีณ ภูริจิตปัญญา, ภาคภูมิ วงศ์ภูมิ, บรรจง ปิสัญธนะกุล นำแสดงโดย มณีรัตน์ คำอ้วน, เฌอมาลย์ บุญยศักดิ์, วิทวัส สิงห์ลำพอง, อภิญญา สกุลเจริญสุข, ชล วจนานนท์, ณัฏฐพงษ์ ชาติพงษ์ และ กันตพัฒน์ สีดา ทำเงินรวม 85 ล้านบาท
เนื้อเรื่อง > เหงา

กำกับโดย ยงยุทธ ทองกองทุน
พิน หญิงสาวที่ติดอยู่ในอพาร์ตเมนท์เนื่องจากใส่เฝือกที่ขา สื่อสารกับโลกภายนอกผ่านโทรศัพท์มือถือและข้อความ เธอบ่นกับแฟนหนุ่มชื่อปั๊กที่ไปตั้งแคมป์ที่เชียงใหม่ว่าเธอรู้สึกเหงามาก ทุกคืน พินจะส่งข้อความหาคนแปลกหน้าซึ่งขอเป็นเพื่อนกับเธอและดูเป็นมิตรพอสมควร คนแปลกหน้าบอกว่าเขาอยู่ในที่ที่ "คับแคบ" มา 100 วันแล้ว และแปลกที่ติดต่อได้เฉพาะตอนกลางคืนเท่านั้น หลังจากส่งรูปถ่ายของเธอให้กับคนแปลกหน้าลึกลับ พินก็ขอรูปถ่ายกลับ และได้รับรูปถ่ายเดียวกันนั้นมา เมื่อเธอถามเขา เขาก็บอกว่าเขาอยู่ในรูปถ่ายข้างๆ เธอ ใบหน้าผีๆ ปรากฏขึ้นเล็กน้อยข้างๆ ใบหน้ายิ้มแย้มของพิน ขณะที่เธอค้นหาเกี่ยวกับการตายเมื่อไม่นานมานี้ พินก็พบว่าลูกชายของเจ้าหญิงโซเฟียแห่งเวอร์นิสถานเสียชีวิตและถูกฝังไว้กับโทรศัพท์มือถือ เพื่อที่เขาจะได้ติดต่อกับแม่หรือติดต่อกับคนอื่นได้เมื่อรู้สึกเหงา พินก็ได้รับข้อความจากคนแปลกหน้าที่บอกว่าเขาจะมาที่บ้านของเธอตอนนี้ ไฟทั้งหมดเริ่มดับลงและพินก็ร้องไห้ด้วยความกลัว เธอถูกผีเข้าโจมตีและถูกโยนออกไปนอกหน้าต่างจนเสียชีวิต ฉากจากอดีตแสดงให้เห็นเจ้าชายได้รับข้อความจากแฟนสาวที่บอกเลิกความสัมพันธ์ซึ่งทำให้เขาฆ่าตัวตายด้วยการเดินผ่านหน้ารถแท็กซี่ทำให้เกิดอุบัติเหตุ ซึ่งเป็นอุบัติเหตุเดียวกับที่ทำให้พินขาหักในขณะที่เธออยู่ในรถแท็กซี่
เนื้อเรื่อง > ยันต์สั่งตาย

กำกับโดย ปวีณ ภูริจิตปัญญา
นักเรียนเนิร์ดชื่อ งิด เห็นเพื่อนร่วมโรงเรียนเสพยาเสพติด และเขาถูกตีจนตาย หนึ่งในสมาชิกแก๊งค์ชื่อ พิงค์ รู้สึกกังวลแต่ก็ไม่สามารถห้ามเพื่อนๆ ไม่ให้รังแกงิดได้ แต่น่าเสียดายที่เมื่อเขาถูกตี เขาสาปแช่งเพื่อนๆ ด้วยเครื่องรางมรณะ ซึ่งต้องใช้รูปคนตายที่ลืมตาเอาไว้ เรื่องราวยิ่งเลวร้ายลงเมื่อทุกอย่างดำเนินไปเองตามคำสั่งของวิญญาณของงิด และผู้ติดยาก็เริ่มตายทีละคน แม้ว่าพิงค์ จะไม่ได้ตีเขา แต่วิญญาณของงิด ก็ตัดสินใจไม่ไว้ชีวิตเธอเช่นกัน เพราะเธอเห็นทุกอย่างแล้วแต่ยังไม่ทำอะไรเพื่อช่วยเขา ในท้ายที่สุด เจ้าหน้าที่ตำรวจมาเตือนเธอไม่ให้ออกไปข้างนอก และตกใจเมื่อเห็นพิงก์ หัวเราะหลังจากควักดวงตาของตัวเองเพราะคำสาปกำหนดให้เหยื่อต้องเห็นงิด เขาจึงไม่สามารถทำร้ายเธอได้อีกต่อไป เพราะตอนนี้เธอสูญเสียความสามารถในการมองเห็นไปแล้ว เผยว่าบุคคลในภาพที่งิดเคยฝึกเสน่ห์คือพิน หญิงสาวพิการในเรื่องแรกที่เสียชีวิตขณะที่ลืมตาอยู่
เนื้อเรื่อง > คนกลาง

กำกับโดย บรรจง ปิสัญธนะกุล
เพื่อนสี่คน เอ เต๋อ ชิน และ เผือก ไปล่องแพในป่าเปลี่ยวแห่งหนึ่งในเชียงใหม่ คืนนั้นขณะตั้งแคมป์ เอบอกเพื่อนๆ ว่าถ้าต้องตาย คนที่นอนตรงกลางจะเป็นคนต่อไปที่ต้องตายไปกับเขา วันรุ่งขึ้น ขณะที่เพื่อนทั้งสี่กำลังล่องแก่ง เอ้ก็ถูกโยนลงจากแพและหาตัวไม่พบ หลังจากค้นหามานานหลายชั่วโมง เพื่อนทั้งสามที่เหลือก็ยอมแพ้และตัดสินใจพักค้างคืนที่นั่น สามเพื่อนที่หวาดกลัวกับเรื่องราวการตายของเอ จึงทะเลาะกันว่าใครควรนอนตรงกลาง จนกระทั่งตกลงกันได้ซึ่งไม่มีใครจำเป็นต้องทำ ต่อมาในคืนนั้น เอมาถึงค่ายและเข้าไปในเต็นท์ แต่เหตุการณ์ประหลาดที่เกิดขึ้นทำให้เพื่อนๆ ของเขาเริ่มสงสัย เอ ชิน และ เผือก ออกจากเต็นท์เพื่อไปสูบบุหรี่ แล้วชินก็พบศพเอ เต๋อ ชิน และ เผือก ตกใจวิ่งเข้าไปในป่าและพบศพของตัวเองลอยอยู่ในแม่น้ำ ปรากฏว่าทั้งสี่คนจมน้ำตายเมื่อแพพลิกคว่ำในน้ำเชี่ยว แต่มีเพียงเอเท่านั้นที่ยอมรับความตายของเขา ในขณะที่คนอื่นๆ ยังคงเพิกเฉยต่อความจริงที่ว่าพวกเขาตายไปแล้ว ในที่สุดเพื่อนทั้งสี่ก็ผูกพันกันเป็นวิญญาณ
เนื้อเรื่อง > เที่ยวบิน 224

ตอนสุดท้าย กำกับโดย ภาคภูมิ วงศ์พูล
พนักงานต้อนรับบนเครื่องบิน พิมแอบมี สัมพันธ์ลับๆกับเจ้าชายอัลเบิร์ตแห่งเวอร์นิสถาน วันหนึ่งเธอได้รับคำสั่งให้ขึ้นเครื่องบินเช่าเหมาลำให้กับเจ้าหญิงโซเฟีย พระมเหสีของเจ้าชาย ทุย พนักงานต้อนรับ บนเครื่องบินของเธอ ไม่สามารถขึ้นเครื่องบินได้เนื่องจากพบเทอร์ พี่ชายของเธอ (จากเรื่องก่อนหน้า) จมน้ำเสียชีวิตที่เชียงใหม่ เที่ยวบินปกติกลับกลายเป็นโศกนาฏกรรมเมื่อเจ้าหญิงเกิดอาการแพ้อาหารกลางวันของพิม เนื่องจากมีส่วนผสมของกุ้งที่เจ้าหญิงแพ้หลังจากที่ราชวงศ์เวอร์นิสถานขอให้ส่งศพของเธอกลับไปเผา ทันที พิมจึงต้องอยู่บนเครื่องบินและคุ้มกันร่างของเธอ ซึ่งเป็นผู้โดยสารเพียงคนเดียว เพื่อขึ้นเครื่องบินเที่ยวกลับ ขณะที่เจ้าหญิงพยายามจะถอดผ้าห่อศพ ฝันร้ายที่สุดของพิมก็เริ่มต้นขึ้น เมื่อเครื่องบินลงจอดที่ประเทศที่ไม่ทราบชื่อ พบร่างของพิมนอนอยู่บนพื้นใต้พระบาทของศพเจ้าหญิงโซเฟียที่ห่อศพไว้
นักแสดง

มณีรัตน์ คำอ้วน รับบท ปิ่น (เหงา)
วิโรจน์ เงาอำพันไพฑูรย์ รับบท หนุ่มออฟฟิศ (เหงา)
อภิญญา สกุลเจริญสุข รับบท พิ้งค์ (ยันต์สั่งตาย)
วิทวัส สิงห์ลำพอง รับบท เดียว (ยันต์สั่งตาย)
ชล วจนานนท์ รับบท โยเกิร์ต (ยันต์สั่งตาย)
ณัฏฐพงษ์ ชาติพงศ์ รับบท เต๋อ (คนกลาง)
กันตพัฒน์ เพิ่มพูนพัชรสุข รับบท เอ (คนกลาง)
พงศธร จงวิลาส รับบท เผือก (คนกลาง)
วิวัฒน์ คงราศรี รับบท ชิน (คนกลาง)
เฌอมาลย์ บุญยศักดิ์ รับบท พิมพ์ (เที่ยวบิน 224)
ปรเมศร์ น้อยอ่ำ รับบท กัปตัน (เที่ยวบิน 224)
Nada Lesongan รับบท เจ้าหญิงโซเฟีย (เที่ยวบิน 224)
ดีวีดี

ดีวีดีเรื่อง สี่แพร่ง ออกวางจำหน่ายและผลิตเองโดย
จีเอ็มเอ็ม แกรมมี่ และ แกรมมี่บิ๊ก ซึ่งเป็นผลงานการผลิตของทาง Raccoon City มีอยู่ 2 รูปแบบคือแบบธรรมดา (2 แผ่น) และLimited Edition ที่แถมสินค้าพรีเมี่ยมโมเดลเครื่องบิน (2 แผ่นเช่นกัน) มีระบบภาพเป็น Widescreen Anamorphic 1.85.1 ระบบเสียงเป็นไทย Dolby Digital 5.1,2.0
ภาพยนตร์
หลากหลายผู้คนพบกับที่สี่แพร่ง (Interview)
แพร่งแห่งความ "กลัว" (Music Video)
ภาพนิ่งทั้งสี่แพร่ง (Photo Gallery)
ตัวอย่างภาพยนตร์ (Trailers)
เบื้องหลังการถ่ายทำ (The Making)
คุยภาพยนตร์สั้นขวัญผวา (Video Commentary)
บางแพร่งที่หายไป (Deleted Scene)
สื่อประชาสัมพันธ์ (Special VTRs)
เพลงประกอบภาพยนตร์

กลัว (ต้นฉบับโดย ปาล์มมี่) ขับร้องโดย โดม ปกรณ์ ลัม วง Nologo
รายได้

หลังจากเข้าฉายในโรงภาพยนตร์ สี่แพร่งสามารถมากเกิน 70 ล้านทาง GTH จึงได้จัดงาน กริ๊ดเกินคาด 4แพร่งแรงสู่ 70 ล้าน โดยรวมรายได้ทั้งหมดอยู่ที่ 85 ล้านบาท
รางวัลและการเข้าชิง > รางวัลที่ได้รับ

รางวัลภาพยนตร์แห่งชาติ สุพรรณหงส์ ครั้งที่ 18 ประจำปี พ.ศ. 2551
ลำดับภาพยอดเยี่ยม (วิชชพัชร์ โกจิ๋ว, ธรรมรัตน์ สุเมธศุภโชค, ปวีณ ภูริจิตปัญญา, สุรวุฒิ ตุงคะรักษ์)
เฉลิมไทยอวอร์ด ครั้งที่ 5 ประจำปี พ.ศ. 2550
นักแสดงหญิงในบทสมทบจากภาพยนตร์ไทยแห่งปี (เฌอมาลย์ บุญยศักดิ์)
รางวัลและการเข้าชิง > เข้าชิงรางวัล

รางวัลภาพยนตร์แห่งชาติ สุพรรณหงส์ ครั้งที่ 18 ประจำปี พ.ศ. 2551
ภาพยนตร์ยอดเยี่ยม (สี่แพร่ง)
บทภาพยนตร์ยอดเยี่ยม (ยงยุทธ ทองกองทุน, ปวีณ ภูริจิตปัญญา, บรรจง ปิสัญธนะกูล, ภาคภูมิ วงศ์ภูมิ, เอกสิทธิ์ ไทยรัตน์)
ลำดับภาพยอดเยี่ยม (วิชชพัชร์ โกจิ๋ว, ธรรมรัตน์ สุเมธศุภโชค, ปวีณ ภูริจิตปัญญา, สุรวุฒิ ตุงคะรักษ์)
การสร้างภาพพิเศษยอดเยี่ยม (บริษัท โอเรียนทัล โพสท์ จำกัด)
รางวัลภาพยนตร์ไทย ชมรมวิจารณ์บันเทิง ครั้งที่ 17 ประจำปี พ.ศ. 2551
ภาพยนตร์ยอดเยี่ยม (สี่แพร่ง)
นักแสดงนำหญิงยอดเยี่ยม (มณีรัตน์ คำอ้วน)
บทภาพยนตร์ยอดเยี่ยม (ยงยุทธ ทองกองทุน, ปวีณ ภูริจิตปัญญา, บรรจง ปิสัญธนะกูล, ภาคภูมิ วงศ์ภูมิ, เอกสิทธิ์ ไทยรัฐ )
กำกับภาพยอดเยี่ยม (นิรมล รอสส์)
กำกับศิลป์ยอดเยี่ยม (อรรคเดช แก้วโคตร, วุฒินันท์ สุจริตพงศ์, โสภณ พูลสวัสดิ์, ปรัชวิญณ์ เพ็ชรกรด และ คนึง ดำแก้ว)
ลำดับภาพยอดเยี่ยม (วิชชพัชร์ โกจิ๋ว, ธรรมรัตน์ สุเมธศุภโชค, ปวีณ ภูริจิตปัญญา, สุรวุฒิ ตุงคะรักษ์)
เฉลิมไทยอวอร์ด ครั้งที่ 6 ประจำปี พ.ศ. 2551
นักแสดงหญิงในบทสมทบจากภาพยนตร์ไทยแห่งปี (เฌอมาลย์ บุญยศักดิ์)
นักแสดงหญิงในบทสมทบจากภาพยนตร์ไทยแห่งปี (มณีรัตน์ คำอ้วน)
แหล่งข้อมูลอื่น

seeprang.com
สี่แพร่ง (2008) ที่สยามโซน
งานเลี้ยงฉลองสี่แพร่งสู่ 70 ล้าน
ตัวอย่างภาพยนตร์
| ด ค กผลงานโดย จิระ มะลิกุล |
| --- | --- |
กำกับภาพยนตร์:  15 ค่ำ เดือน 11 (2545)  มหา'ลัยเหมืองแร่ (2548)  รัก 7 ปี ดี 7 หน (ตอน 42.195) (2555) 
บทภาพยนตร์:  สตรีเหล็ก (2543)  15 ค่ำ เดือน 11 (2545)  มหา'ลัยเหมืองแร่ (2548) 
กำกับภาพ:  สตรีเหล็ก (2543)  สตรีเหล็ก 2 (2546)  ห้าแพร่ง (2552) 
อำนวยการสร้าง:  แฟนฉัน (2546)  สตรีเหล็ก 2 (2547)  แจ๋ว (2547)  มหา'ลัยเหมืองแร่ (2548)  วัยอลวน 4 (2548)  เพื่อนสนิท (2548)  เด็กหอ (2549)  Seasons Change (2549)  แก๊งชะนีกับอีแอบ (2549)  หมากเตะรีเทิร์นส (2549)  เก๋า..เก๋า (2549)  365 วัน ตามติดชีวิตเด็กเอ็นท์ (2550)  สี่แพร่ง (2551)  รถไฟฟ้า มาหานะเธอ (2552) 
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์
เจย์ อูโซ

| Jey Uso |
| --- | --- |

ชื่อเกิด: Joshua Samuel Fatu
เกิด:  (1985-08-22) สิงหาคม 22, 1985 (39 ปี) San Francisco, California, U.S.
การศึกษา: University of West Alabama
คู่สมรส: Takecia Travis (สมรส 2015)
บุตร: 2
พ่อแม่: Rikishi (father)
ครอบครัว: Anoaʻi
ประวัติมวยปล้ำอาชีพ
ชื่อบนสังเวียน: Jey Uso Josh Fatu Joshua Fatu Jules Uso   The Gobbledy Gooker
ส่วนสูง: 6 ฟุต 2 นิ้ว (188 เซนติเมตร)
น้ำหนัก: 242 ปอนด์ (110 กิโลกรัม)
มาจาก: San Francisco, California
ฝึกหัดโดย: Rikishi Wild Samoan Training Center Florida Championship Wrestling
เปิดตัว: June 8, 2007
โจชัว ซามูเอล ฟาตู (Joshua Samuel Fatu; 22 สิงหาคม 1985) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ เจย์ อูโซ (Jey Uso) เขาเป็นสมาชิกคนหนึ่งของครอบครัว Anoa'i ที่มีชื่อเสียงของนักมวยปล้ำอาชีพชาวซามัว
มวยปล้ำอาชีพ

เขาได้รับการฝึกฝนมาตั้งแต่เด็กโดยพ่อของเขา WWE Hall of Famer Rikishi และเปิดตัวครั้งแรกในศูนย์พัฒนาทักษะของ WWE ขณะนั้น Florida Championship Wrestling (FCW) ในปี 2009 และปล้ำในชื่อ Jules Uso ร่วมกับ Jimmy พี่ชายฝาแฝดของเขา ในนาม The Uso Brothers ซึ่งพวกเขากลายมาเป็นแชมป์ฟลอริดาแท็กทีม FCW พวกเขาถูกย้ายไปยังค่ายหลักในปีถัดมา ขณะอยู่ในค่ายหลัก พวกเขาได้รับการจัดการโดยลูกพี่ลูกน้องของพวกเขา Tamina Snuka และ Naomi ภรรยาของ Jimmy ตั้งแต่เดือนกรกฎาคม 2021 ถึงมิถุนายน 2023 เขาเป็นส่วนหนึ่งของ The Bloodline กลุ่มตัวร้ายร่วมกับ Roman Reigns ลูกพี่ลูกน้องคนที่สองและผู้นำกลุ่ม และ Jimmy และ Solo Sikoa น้องชายของเขา
ในช่วงเวลาที่เขาเป็นส่วนหนึ่งของ The Usos เจย์ได้รับรางวัลในการครองสถิติแชมป์แท็กทีมชายที่ยาวนานที่สุดในประวัติศาสตร์ WWE ที่ 622 วัน ซึ่งทำได้สำเร็จในการครองสมัยที่ 5 ด้วย SmackDown Tag Team Championship พวกเขาเป็นแชมป์แท็กทีมโดยรวม 8 สมัยใน WWE โดยคว้าแชมป์ Raw Tag Team Championship สามครั้ง และได้รับรางวัลสแลมมีสาขาแท็กทีมแห่งปีทั้งในปี 2014 และ 2015 ในปี 2017 พวกเขาคว้าแชมป์ SmackDown Tag Team Championship สามครั้ง ตามด้วยการครองสมัยที่สี่ในปี 2019 และสมัยที่ห้าในปี 2021 พวกเขาเป็นทีมแรกที่ได้แชมป์แท็กทีมทั้ง Raw และ SmackDown และเป็นทีมแรกที่ครองพร้อมกันในชื่อ Undisputed WWE Tag Team Championship
ในฐานะนักมวยปล้ำอาชีพเดี่ยวเจย์ได้รับรางวัลประเภทความบาดหมางแห่งปี 2020 จากความบาดหมางกับ Roman Reigns โดย CBS Sports และได้รับรางวัล André the Giant Memorial Battle Royal ปี 2021 ในปี 2023 เจย์มีส่วนร่วมในเนื้อเรื่อง "Bloodline Civil War" ซึ่งต่อมาอ้างถึงการแพ้ของเขาต่อ Roman Reigns ในคู่เอกของ SummerSlam ในกติกา Tribal Combat ชิงแชมป์ Undisputed WWE Universal Championship และการยกย่องหัวหน้าเผ่าของตระกูล Anoa'i ต่อจาก Jimmy ปรากฏขึ้นและหักหลังเขา
ในศึกฟาสต์เลน 2023 เจย์สามารถคว้าแชมป์อันดิสพิวเต็ดแท็กทีมร่วมกับโคดี โรดส์ได้ทำให้เจย์เป็นคนแรกที่คว้าแชมป์อันดิสพิวเต็ดแท็กทีมถึง 2 สมัยและเป็นการถือครองแชมป์แท็กทีมครั้งแรกของเจย์ที่ไม่ได้ถือคู่กับจิมมี ในเรสเซิลเมเนีย ครั้งที่ 40 เอาชนะพี่ชายอย่างจิมมีไปได้ ในรอว์ 23 กันยายน 2024 เจย์ได้คว้าแชมป์อินเตอร์คอนติเนนทัลเป็นสมัยแรกและเป็นแชมป์เดี่ยวเส้นแรกของเขาในอาชีพการปล้ำ
ในรอยัลรัมเบิล 2025 เจย์ได้เป็นผู้ชนะแมตช์ 30 คนฝั่งชายคว้าสิทธิ์ชิงแชมป์โลกเส้นไหนก็ได้ในเรสเซิลเมเนีย ครั้งที่ 41
ชีวิตวัยเยาว์

เขาเกิดเก้านาทีหลังจากพี่ชายฝาแฝดของเขา โจนาธาน เกิดกับพ่อแม่ Talisua Fuavai และนักมวยปล้ำอาชีพ Solofa Fatu Jr. Joshua Samuel Fatu เกิดที่ซานฟรานซิสโก แคลิฟอร์เนีย เมื่อวันที่ 22 สิงหาคม 1985 Fatu มีเชื้อสายซามัว ในฐานะลูกชายของ WWE Hall of Famer Solofa Fatu Jr. (Rikishi) เขายังเป็นส่วนหนึ่งของครอบครัว Anoaʻi อีกด้วย เขาเข้าเรียนที่ Escambia High School ในเพนซาโคลา ฟลอริดา ซึ่งเขาเล่นฟุตบอลแข่งขัน เขายังคงอาชีพนักฟุตบอลที่ University of West Alabama ตั้งแต่ปี 2003 ถึง 2005 ซึ่งเขาเล่นเป็นผู้เล่นแนวรับ
อาชีพฟุตบอล

Fatu เข้าร่วมและเล่นทีมบร็องโกให้กับ University of West Alabama ก่อนฤดูกาล 2005 หัวหน้าโค้ชทีมฟุตบอลของ UWA Sam McCorkle อ้างถึงในบทความของ Tuscaloosa News ว่า Fatu จะเป็นหนึ่งในผู้เล่นที่น่าจับตามอง แม็กคอร์เคิลหวังว่าจอช ฟาตู ซึ่งก่อนหน้านี้ต้องนั่งพักด้วยเหตุผลทางวิชาการ พร้อมด้วยไลน์แบ็กเกอร์อีกคนหนึ่ง คิดเน แม็คไบรด์ ซึ่งย้ายจากเทนเนสซี-มาร์ติน มาช่วยยิงในแนวรับ น่าเสียดายที่ฤดูกาลนี้ไม่ได้เป็นไปตามที่ Fatu หวังไว้
เมื่อตระหนักว่าอาชีพนักฟุตบอลของเขาไม่ได้มุ่งหน้าไปตามเส้นทางที่ต้องการ Fatu และ Jonathan พี่ชายของเขาจึงตัดสินใจเข้าร่วมกับ Solofa พ่อของเขา (Rikishi) และลุง Eddie (Umaga) ในธุรกิจมวยปล้ำ
ชีวิตส่วนตัว

ฟาตูมีเชื้อสายซามัว ในฐานะบุตรชายของ WWE Hall of Famer Solofa Fatu Jr. (Rikishi) น้องชายฝาแฝดของ Jon Fatu (Jimmy Uso) และพี่ชายของ Sefa Fatu (Solo Sikoa) เขาก็เป็นส่วนหนึ่งของครอบครัว Anoaʻi ด้วยเช่นกัน เขาเป็นลูกพี่ลูกน้องคนแรกที่ถูกถอดออกจากนักแสดง WWE ปัจจุบันและอดีต Afa Anoaʻi Jr. (Manu), Samula Anoaʻi (Samu), Matt Anoaʻi (Rosey), Joe Anoaʻi (Roman Reigns), Sean Maluta ผู้ล่วงลับ WWE Hall of Famer Rodney Anoaʻi (Yokozuna), Lloyd Anoaʻi (L.A Smooth) และ Lance Anoaʻi รวมถึง Jacob Fatu ที่รู้จักกันดีที่สุดจากการปล้ำใน Major League Wrestling (MLW) และได้เซ็นสัญญากับ WWE แต่ยังไม่ได้เปิดตัว เขายังเป็นหลานชายของ Sam Fatu (The Tonga Kid), Eddie Fatu (Umaga) ผู้ล่วงลับ และ WWE Hall of Famers Afa Anoaʻi และ Sika Anoa'i นอกจากนี้ เขายังมีความสัมพันธ์กันผ่านภราดรภาพทางสายเลือดระหว่างสาธุคุณ Amituana'i Anoa'i, Pita (Peter) Maivia, James (Jimmy) Snuka, James Reiher-Snuka (Deuce) Sarona Snuka Polamalu (Tamina) และ Dwayne Johnson (The หิน). ชื่อบนเวทีของเขา "uso" แปลว่า "พี่ชาย" ในภาษาซามัว ตั้งแต่ปี 2011 ถึง 2016 เขาได้แสดง Samoan Siva Tau ก่อนการแข่งขัน
Uso แต่งงานกับ Takecia Travis คู่รักในโรงเรียนมัธยมของเขาตั้งแต่วันที่ 8 มกราคม 2015 ทั้งคู่พบกันที่โรงเรียนมัธยม Escambia ซึ่งพวกเขาเริ่มออกเดทครั้งแรก ทั้งคู่มีลูกชายสองคน: Jaciyah และ Jeyce ทั้งคู่ยังมีเฟรนช์บูลด็อกสามตัวชื่อ Pongo, Mumble และ Jax
แชมป์และรางวัล

แชมป์อินเตอร์คอนติเนนทัล
แชมป์แท็กทีม WWE
CBS Sports
Feud of the Year (2020) vs. Roman Reigns
Tag Team of the Year (2018) with Jimmy Uso
ESPN
Best storyline of the year (2022) part of The Bloodline and Sami Zayn
Tag team of the year (2022) with Jimmy Uso
Florida Championship Wrestling
FCW Florida Tag Team Championship (1 time) – with Jimmy Uso
New York Post
Storyline of the Year (2022) part of The Bloodline and Sami Zayn
Pro Wrestling Illustrated
Faction of the Year (2022) – part of The Bloodline
Tag Team of the Year (2014) – with Jimmy Uso
Ranked No. 17 of the top 500 singles wrestlers in the PWI 500 in 2024
Ranked No. 1 of the top 50 Tag Teams in the PWI Tag Team 50 in 2022 – with Jimmy Uso
Rolling Stone
Tag Team of the Year (2017) with Jimmy Uso
Wrestling Observer Newsletter
Feud of the Year (2023) as part of The Bloodline vs. Kevin Owens and Sami Zayn
WWE
WWE Intercontinental Championship (1 time)
WWE Raw Tag Team Championship (4 times) – with Jimmy Uso (3) and Cody Rhodes (1)
WWE SmackDown Tag Team Championship (6 times) – with Jimmy Uso (5) and Cody Rhodes (1)
Men's Royal Rumble (2025)
André the Giant Memorial Battle Royal (2021)
Slammy Award (2 times)
Tag Team of the Year (2014, 2015) – with Jimmy Uso
แหล่งข้อมูลอื่น

เจย์ อูโซ ที่ WWE.com
จำลอง ศรีเมือง

| พลตรีจำลอง ศรีเมืองม> ป.ช., ม.ว.ม. |
| --- | --- |


รองนายกรัฐมนตรี
ดำรงตำแหน่ง 25 ตุลาคม พ.ศ. 2537 – 19 พฤษภาคม พ.ศ. 2538 (206 วัน)
นายกรัฐมนตรี: ชวน หลีกภัย
ผู้ว่าราชการกรุงเทพมหานคร คนที่ 10
ดำรงตำแหน่ง 14 พฤศจิกายน พ.ศ. 2528 – 22 มกราคม พ.ศ. 2535 (6 ปี 69 วัน)
ก่อนหน้า: อาษา เมฆสวรรค์
ถัดไป: ร้อยเอก กฤษฎา อรุณวงษ์ ณ อยุธยา
 
ข้อมูลส่วนบุคคล
เกิด: 5 กรกฎาคม พ.ศ. 2478 (89 ปี) จังหวัดธนบุรี ประเทศสยาม
ศาสนา: พุทธ
พรรคการเมือง: พลังธรรม (2531–2539)
คู่สมรส: พันตรีหญิง ศิริลักษณ์ ศรีเมือง

พลตรี จำลอง ศรีเมือง เป็นนักเคลื่อนไหวทางการเมือง อดีตนักการเมือง และ อดีตนายทหารบกชาวไทย แกนนำพันธมิตรประชาชนเพื่อประชาธิปไตย อดีตสมาชิกสภานิติบัญญัติแห่งชาติ อดีตรองนายกรัฐมนตรี และ ผู้ว่าฯ กรุงเทพฯ 2 สมัย ผู้ก่อตั้ง และอดีตหัวหน้าพรรคพลังธรรมคนแรก เป็นแกนนำของผู้ชุมนุมในเหตุการณ์ พฤษภาทมิฬ ปี พ.ศ. 2535 มีชื่อที่เรียกกันโดยทั่วไปว่า "มหาจำลอง" หรือ "มหา 5 ขัน" ขณะที่ทางกลุ่มพันธมิตรประชาชนเพื่อประชาธิปไตยจะเรียกว่า "ลุงจำลอง"
ประวัติ

จำลอง ศรีเมือง เกิดวันที่ 5 กรกฎาคม พ.ศ. 2478 ที่ย่านสำเหร่ จังหวัดธนบุรี (ปัจจุบันเป็นแขวงสำเหร่ เขตธนบุรี)  บิดามีอาชีพค้าปลาสดชื่อ สมนึก ชุณรัตน์ ส่วนมารดาชื่อ บุญเรือน ประกอบอาชีพแม่ค้าเร่  ตั้งแต่ พล.ต. จำลอง ยังแบเบาะบิดาได้เสียชีวิตลง และต่อมามารดาได้สมรสใหม่กับ โชศน์ ศรีเมือง ซึ่งเป็นที่มาของนามสกุล ศรีเมือง ที่ พล.ต. จำลอง ใช้ต่อเนื่องมาจนทุกวันนี้ กับชื่อเล่น จำลองนั้นเดิมมีชื่อเล่นว่า “หนู” แต่พอเข้าโรงเรียนนายร้อยพระจุลจอมเกล้า ก็ถูกเพื่อนฝูงตั้งให้ใหม่ว่า “จ๋ำ” ขณะที่ชื่อ “ลอง” นั้น เป็นชื่อเล่นที่คนอื่น ๆ ทั่วไปมักใช้เรียกขาน ส่วนที่มีคำว่า “มหา”  เรียกก่อหน้าชื่อ เพราะ พล.ต. จำลอง เป็นผู้ที่รู้จักกันดีว่าเป็นผู้ที่ปฏิบัติธรรม เมื่อครั้งอุปสมบทก็ศึกษาทางธรรมอย่างจริงจัง และเคยออกมาระบุว่าตนเองปฏิบัติตนสมถะ นอนไม้กระดานแผ่นเดียว แม้แต่การอาบน้ำก็จะใช้น้ำเพียง 5 ขัน จึงได้ฉายาว่า “มหา 5 ขัน”  และมีการแต่งกายที่เป็นเอกลักษณ์ คือ สวมเสื้อม่อฮ่อมเป็นประจำ โดยสวมมาตั้งแต่ พ.ศ. 2522 และไว้ผมสั้นเกรียน
ชีวิตส่วนตัว สมรสกับ พ.ต.หญิง ศิริลักษณ์ เขียวละออ โดยที่ไม่มีบุตรด้วยกัน ภายหลังได้ร่วมกันทำกิจกรรมสังคมหลาย ๆ อย่าง ทั้งด้านการปฏิบัติธรรม เรื่องการกินอาหารมังสวิรัติ ดูแลสุนัขจรจัด รวมถึงจัดตั้งโรงเรียนผู้นำ และจำลอง เป็นที่รับรู้กันเป็นอย่างดีว่ามีความใกล้ชิดและเป็นสมาชิกคนสำคัญของสำนักสันติอโศก